# data[].attributes.attachment_link.title
The Industrial Revolution Video - Industrial Revolution - HISTORY.com

# data[].attributes.attachment_link.description
Beginning in the 19th century, advances in manufacturing revolutionize the American way of life.

# data[].attributes.body
George Caleb Bingham (1811-1879), Fur Traders Descending the Missouri, (Γουναράδες κατεβαίνουν τον Μιζούρι), 1845

Αυτός ο πίνακας απεικονίζει μια απλή εμπορική σκηνή της δεκαετίας του 1800 στις Ηνωμένες Πολιτείες, η οποία αποκαλύπτει πολλά για το εμπόριο και τις μεταφορές της εποχής. Παρόλο που μικρά κανό και σκάφη όπως αυτά που παρουσιάστηκαν ήταν όλο και πιο σπάνια στο Μιζούρι από το 1845, ο Bingham φαίνεται να έχει συλλάβει μια στιγμή στο χρόνο. Αν και το θέμα παρουσιάζεται με ακρίβεια, δεν είναι εξίσουν σαφής η πρόθεση του καλλιτέχνη: θρηνεί για την κατάρρευση του τοπικού τρόπου ζωής των γουναράδων ή αν απλά θέλει να καταγράψει το γεγονός, γνωρίζοντας ότι σύντομα θα ανήκει στο παρελθόν;  (World Art: The Essential Illustrated History. 192.)
http://historytradeart.blogspot.gr/2010/05/art-and-artistic-reactions-to.html

# data[].attributes.body
William Turner (1775-181), Rain, Steam, and Speed - The Great Western  Railway (Βροχή, ατμός και ταχύτητα - Ο μεγάλος Δυτικός Σιδηρόδρομος), 1844

Ο Μεγάλος Δυτικός Σιδηρόδρομος (GWR) ήταν μια από τις ιδιωτικές βρετανικές σιδηροδρομικές εταιρείες που δημιουργήθηκαν μετά την ανάπτυξη των νέων μέσων μεταφοράς. Εδώ, εικονίζεται η σιδηροδρομική γέφυρα Maidenhead, στον ποταμό Τάμεση.Την διασχίζει ένα ατμοκίνητο τραίνο - η μηχανή που ίσως περισσότερο από κάθε άλλη συμβολίζει την Βιομηχανική Επανάσταση, την πρόοδο και την ταχύτητα. Εικονίζεται σε μια δυναμική, διαγώνια  κίνηση να βγαίνει μέσα ένα σύννεφο ατμού και ομίχλης. Μπροστά από το τραίνο, κάτω δεξιά, ένας λαγός που μόλις διακρίνεται, τρέχει κατά μήκος της διαδρομής - ένας συμβολισμός, ενδεχομένως, της ίδιας της ταχύτητας. Ορισμένοι πάντως πιστεύουν ότι το ζώο τρέχει από φόβο - υπαινιγμός για τον ενδεχόμενο κίνδυνο η νέα τεχνολογία να καταστρέψει τα εγγενή χαρακτηριστικά της φύσης.

# data[].attributes.body
Claude Monet (1840-1926), Gare Saint-Lazare (Ο σταθμός του Σεν Λαζάρ), 1877

Τα τραίνα του Γάλλου ζωγράφου αποτελούν φορείς ομορφιάς και προόδου, όχι προσβολές κατά της φύσης. Ο Μονέ βλέπει τα επιτεύγματα της Βιομηχανικής Επανάστασης σε αρμονία με τη φύση. Ο λευκός, μπλε, γκρίζος καπνός θυμίζει περισσότερο σύννεφα του ουρανού παρά παράγοντα μόλυνσης. Τα σύννεφα του καπνού φαίονται να προεξέχουν από τον καμβά. Γίνονται τρισδιάστατα, δίνοντας μια αίσθηση αφής στη σύνθεση.
Η ζωγραφική δημιουργεί μια αίσθηση αδρεναλίνης. Ο Monet θέλει να συλλάβει την ένταση των συναισθημάτων εκείνης της εποχής, τη δύναμη και τον ενθουσιασμό που οι άνθρωποι αισθάνονται απέναντι στην αναπτυσσόμενη βιομηχανία. Οι άνθρωποι είναι μικροί και ανώνυμοι μπροστά στον όγκο της θαυμαστής μηχανής που φαίνεται να αποκτά κυρίαρχη θέση στην κοινωνία τους.

Τον Γενάρη του 1877 Κλοντ Μονέ μετακόμισε στο Παρίσι, κοντά στο σιδηροδρομικό σταθμό Gare Saint-Lazare. Στη συνέχεια δημιούργησε μια σειρά από 12 πίνακες με διαφορετικές όψεις του σταθμού. Εκτός από αυτόν που ακολουθεί, άλλον πίνακα της σειράς βλέπουμε εδώ.

https://www.mtholyoke.edu/courses/rschwart/ind_rev/research/nature_and_industry.html

# data[].attributes.body
Édouard Manet  (1832-1883) The Railway, 1873

Ένα τραίνο περνά, αφήνοντας ένα σύννεφο ατμού στον αέρα., ενώ σε πρώτο πλάνο ένα μικρό κορίτσι το κοιτάζει., με την πλάτη της γυρίζοντας, κοιτάζει. Μια νεαρή γυναίκα, καθισμένη δίπλα της, κοιτάζει ψηλά από το βιβλίο της για να κοιτάξει έξω. Είναι μια εικόνα από ένα καθαρό πρωί στο Παρίσι, από τις σιδηροδρομικές γραμμές έξω από το Gare Saint-Lazare. Το θέαμα του τραίνου εντυπωσιάζει μόνο το μικρό κορίτσι, ενώ η γυναίκα, θεωρώντας κομμάτι της καθημερινότητας την ένταξη του σιδηροδρόμου στο αστικό τοπίο, στέκει αδιάφορη απέναντί του. Ο Manet καινοτομεί,  βάζοντας ως φόντο του πίνακά του τα κάγκελα του σταθμού, τον ατμό του τραίνου και τα μοντέρνα κτίσματα του Παρισιού, αντί για υπαίθριες σκηνές με έμφαση στην προοπτική που συνηθίζονταν ως τότε.

# data[].attributes.headline
Robert von Koehler (1850-1917), The Strike in the region of Charleroi (Η απεργία στην περιοχή του Σαρλερουά), 1886 

# data[].attributes.subject
Robert von Koehler (1850-1917), The Strike in the region of Charleroi (Η απεργία στην περιοχή του Σαρλερουά), 1886 

# data[].attributes.body
Το 1886 ο Γερμανοαμερικανός καλλιτέχνης Robert Koehler ζωγράφισε μια δραματική αντιπαράθεση ανάμεσα στους εργάτες ενός εργοστασίου και στον εργοδότη τους. Το θέμα, αν και φανταστικό, αποτέλεσε μια σαφή και γνήσια αναφορά στις ταξικές συγκρούσεις του 19ου αιώνα και στους αγώνες των εργαζομένων για δικαιώματα και οκτάωρη εργασία. Ο πίνακας, αν και φιλοτεχνήθηκε στο Μόναχο, παρουσιάστηκε για πρώτη φορά στη Νέα Υόρκη και μάλιστα λίγες μόλις ημέρες πριν τα τραγικά γεγονότα στην πλατεία Haymarket του Σικάγου την Πρωτομαγιά του 1886 (που από τότε, αποτέλεσε την διεθνή επέτειο της "Εργατικής Πρωτομαγιάς"). Ο πίνακας κέρδισε αρχικά διεθνή προσοχή σε εκθέσεις στο Μόναχο, το Παρίσι, το Μιλγουόκι και στην Παγκόσμια Έκθεση του 1893 στο Σικάγο. Αργότερα, περιέπεσε σε αφάνεια για να αναδειχτεί εκ νέου μετά το 1970.

http://www.thestrike1886.com/

# data[].attributes.headline
Thomas Moran (1837-1926), Grand Canyon of Yellowstone (Το Μεγάλο Φαράγγι του Γελλοουστόουν), 1872

# data[].attributes.subject
Thomas Moran (1837-1926), Grand Canyon of Yellowstone (Το Μεγάλο Φαράγγι του Γελλοουστόουν), 1872

# data[].attributes.body
Ο πίνακας αυτός ενδιαφέρει όχι γιατί παρουσιάζει τη Βιομηχανική Επανάσταση, αλλά επειδή, κατά κάποιον τρόπο,  είναι ο ίδιος προϊόν της. Ο Moran ολοκλήρωσε τον πίνακά του αφού συνδύασε σκίτσα και φωτογραφίες για να επιτύχει την τελική σύνθεση. Η ίδια η άφιξή του στο Μεγάλο Φαράγγι του Yellowstone συντελέστηκε χάρη στην πρόοδο των μεταφορών. Μόλις έφτασε, χρησιμοποίησε ως βοηθό του τη σύγχρονη τεχνολογία - την φωτογραφική μηχανή (έτος της πρώτης φωτογραφίας μπορεί να θεωρηθεί το 1816 και έκτοτε σταθμοί στην βελτίωση της τεχνικής και της ποιότητάς της αποτελούν τα έτη 1839, 1857, 1871). Βέβαια, πέρα από την βοήθεια της φωτογραφίας, ο ζωγράφος, "ερμηνεύει"  δραματικά τη σκηνή: δεν αρκείται στην ακρίβεια αλλά χρησιμοποιεί απαλές γραμμές για να κρατήσει την ονειρική ποιότητα της φύσης.

http://historytradeart.blogspot.gr/2010/05/art-and-artistic-reactions-to.html

# data[].attributes.headline
L.S. Lowry (1887-1976) , Going to work (Πηγαίνοντας στη δουλειά), 1959 

# data[].attributes.subject
L.S. Lowry (1887-1976) , Going to work (Πηγαίνοντας στη δουλειά), 1959 

# data[].attributes.body
Ο ζωγράφος, μεγαλωμένος στο εργατικό Μάντσεστερ (στο Ολντ Τράφορντ) σταμάτησε το σχολείο στα δεκαπέντε του. Παθιασμένος με τη ζωγραφική, απέδωσε στους πολλούς πίνακές του δεκάδες εκδοχές του απλού, ανώνυμου ανθρώπου.
Στον πίνακα αυτό, μια φωτεινή, λευκή εικόνα με πινελιές σε ροζ, κόκκινο, ώχρα, σμαραγδί, εικονίζονται ακριβώς αυτοί οι συνηθισμένοι άνθρωποι που πηγαίνουν στην καθημερινή εργασία τους. Είναι η "λευκή", εργατική Αγγλία ( οι ειδικοί υποστηρίζουν ότι στους πίνακες του Lowry συμπεριλαμβάνεται μόνο ένα μαύρο άτομο! - ασφαλώς, ένα σημάδι της εποχής του).

https://www.independent.ie/lifestyle/what-lies-beneath-going-to-work-by-l-s-lowry-30010953.html

# data[].attributes.headline
Philip James de Loutherbourg (1740-1812), Coalbrookdale by Night (Το Κοαλμπρουκντέιλ τη νύχτα), 1801 

# data[].attributes.subject
Philip James de Loutherbourg (1740-1812), Coalbrookdale by Night (Το Κοαλμπρουκντέιλ τη νύχτα), 1801 

# data[].attributes.body
Εικονίζεται το "Καμίνι Bedlam" που ανήκε στην Coalbrookdale Company, στο Shropshire της Δυτικής Αγγλίας . Η έντονη λάμψη της φωτιάς του εργοστασίου τραβά το βλέμμα του θεατή και έρχεται σε βίαιη αντίθεση με το ειδυλλιακό,  αγροτικό, προνεωτερικό τοπίο, που αποδίδεται με σκοτεινότερους τόνους. Οι άνθρωποι επιτελούν τις προαιώνιες εργασίες τους την ίδια στιγμή που η νέα εποχή επιβάλλεται με την δύναμή της. Ο ζωγράφος  θεωρεί, πιθανόν, ότι η αρχόμενη εκβιομηχάνιση της Αγγλίας έχει μια ισχυρή αρνητική πλευρά. Ωστόσο, καταγράφει τη ραγδαία μεταμόρφωση της Αγγλικής οικονομίας από τοπική-αγροτική σε μια ταχέως αναπτυσσόμενη εμπορική-βιομηχανική.

http://historytradeart.blogspot.gr/2010/05/art-and-artistic-reactions-to.html
https://en.wikipedia.org/wiki/Coalbrookdale_by_Night

# data[].attributes.body
Joseph Wright of Derby (1734-1797), An Iron Forge (Ένα σιδηρουργείο)  1772

Εικονίζεται ένα σιδηρουργείο που λειτουργεί τη νύχτα, κατασκευάζοντας εξαρτήματα από σίδηρο ή χάλυβα , παρουσία επισκεπτών. Η μορφή του σιδηρουργείου δεν έχει αλλάξει για εκατοντάδες χρόνια, ωστόσο σε αυτό εδώ έχουν προστεθεί υδραυλικές σφύρες - πιθανόν, χάρη σε αυτή την καινοτομία, ο ιδιοκτήτης ποζάρει υπερήφανος πλάι στην οικογένειά του.
Η νυχτερινή εργασία προσφέρει στον καλλιτέχνη τη δυνατότητα να αποδώσει δεξιοτεχνικά τον φωτισμό (αντιθέσεις φωτός και σκιάς).

Το βασικό πρόσωπο εργάζεται σφυρηλατώντας, ενώ παρατηρείται από την οικογένειά του. Η φύση των "νυχτερινών κομματιών" του Wright ήταν διαφορετική από εκείνη των συγχρόνων του. Η πραγματική καινοτομία ήταν ωστόσο στα μηχανικά εργαλεία: τα σφυρηλατημένα με νερό εργαλεία δεν ήταν καινούργια, αλλά ο Ράιτ ήταν καινοτόμος θεωρώντας ότι αυτές οι σκηνές θα μπορούσαν να αποτελέσουν αντικείμενο απεικόνισης ενός καλού καλλιτέχνη. Για το λόγο αυτό οι πίνακες του Wright χρησιμοποιούνται συχνά ως σύμβολο της Βιομηχανικής Επανάστασης και του Διαφωτισμού.

# data[].attributes.body
Joseph Wright of Derby (1734-1797), A Blacksmith's Shop (Το εργαστήρι ενός σιδηρουργού), 1771

Ένα από τα πέντε έργα ζωγραφικής του καλλιτέχνη με θέμα το μαγαζί ενός σιδηρουργού. Τρεις άνδρες εργάζονται για την κατασκευή ενός εξαρτήματος από σίδηρο ή χάλυβα νύχτα, σε εξωτερικό χώρο. πιθανόν ταξιδιώτες χρειάζονται επειγόντως τη βοήθεια ενός πεταλωτή, ο οποίος, επομένως, πρέπει να εργαστεί με το φως ενός κεριού. Αυτή η σκηνή επιτρέπει στον Wright να αποδείξει την ικανότητά του και το ενδιαφέρον του για το φως και τη σκιά. Στα δεξιά της εικόνας ένας άνδρας στέκεται ακίνητος, στηριζόμενος σε ένα ραβδί. Δείχνει πρόσωπο ηλικιωμένο, που αντιμετωπίζεται με σεβασμό.και δίνει βαρύτητα στην όλη διαδικασία. Κάτω από την εικόνα της ράβδου και κρυμμένο από τα στρώματα των κίτρινων και λευκών χρωμάτων, οι ερευνητές βρήκαν ένα μικρό φύλλο χρυσού που ο Ράιτ είχε τοποθετήσει εκεί δύο αιώνες πριν.
Άλλες εκδόσεις
Οι μεταγενέστερες εκδοχές που περιλαμβάνουν ένα σφυρηλάτηση παρά τον πιο παραδοσιακό τρόπο εργασίας του σιδηρουργού είναι τώρα στο Μουσείο Ερμιτάζ στην Αγία Πετρούπολη και στο The Tate στο Λονδίνο.

# data[].attributes.body
Adolf Menzel (1815-1905), The Iron-rolling Mill (Το σιδηρουργείο), 1872-75

Ο ζωγράφος αποδίδει δεξιοτεχνικά μια σκηνή όπου άνθρωποι, σκιές, και μηχανικά μέρη συναιρούνται σχεδόν μέσα σε έναν κλειστό, υποφωτισμένο χώρο. Την κυρίαρχη θέση στη σύνθεση έχει η μηχανή - οι εργάτες υποτάσσονται σε αυτόν τον γεμάτο δύναμη κυρίαρχο. Ο Menzel θαυμάζει την "εποχή των μηχανών". και δεν φαίνεται να τον ενδιαφέρει η κοινωνική πτυχή αυτής της σκηνής, αλλά μάλλον η καλλιτεχνική πρόκληση της απεικόνισης της παραγωγικής διαδικασίας και των ατόμων που εμπλέκονται σε αυτήν. Ενδιαφερόταν για την καθημερινή ζωή, όχι για την αποτύπωση της ενδεχόμενης υπαρξιακής απειλής που συνιστά η "εποχή των μηχανών" για την κοινωνία της εποχής του.
Σε όλους τους πίνακες που απεικόνιζαν βιομηχανίες, το προϊόν της εταιρείας μετακινείται στο κέντρο και συχνά συμπεριλαμβάνονται οι ιδιοκτήτες, ως εργαζόμενοι ή παρατηρητές, μαζί με τις οικογένειές τους. Ο Menzel, αντίθετα, επικεντρώθηκε στον εργαζόμενο, στη σύγχρονη τεχνική παραγωγική διαδικασία και, όπως τόνισε στην επιστολή του προς την Εθνική Πινακοθήκη, στο σχετικά νέο φαινόμενο της εργασίας σε βάρδιες. Μάλλον η σύνθεση αντιπροσωπεύει την κατασκευή σιδηροδρομικών γραμμών στο Königshütte της Άνω Σιλεσίας."

http://gandalfsgallery.blogspot.gr/2011/06/adolph-menzel-iron-rolling-mill-modern.html

# data[].attributes.headline
William Bell Scott (1811-1890), Iron and Coal (Σίδερο και άνθρακας), 1861

# data[].attributes.subject
William Bell Scott (1811-1890), Iron and Coal (Σίδερο και άνθρακας), 1861

# data[].attributes.body
Στον πίνακα αυτό εικονίζεται ένα μηχανολογικό εργαστήριο στο οποίο μυώδεις εργάτες σφυροκοπούν το τετηγμένο σίδερο. Το μηχανικό σχέδιο στην κάτω δεξιά γωνία δείχνει την ατμομηχανή που κατασκευάστηκε από τον Robert Stephenson. Ένα τραίνο άλλωστε διασχίζει τη σιδερένια γέφυρα στο βάθος.
Είναι ενδιαφέρουσα η παρουσία παιδιών στον χώρο. Το κοριτσάκι στα αριστερά κρατάει το γεύμα του πατέρα του και ένα σχολικό βιβλίο. Η εμφάνιση των παιδιών των εργαζομένων, υπονοεί ίσως τα αγαθά που απολαμβάνουν οι εργαζόμενοι, όπως παροχή εργασίας για την οικογένειά τους (τα παιδιά φαίνονται σε καλή κατάσταση ). Η εκπαίδευση για τα παιδιά της εργατικής τάξης υπονοείται με την παρουσία του σχολικού βιβλίου στα χέρια του παιδιού. Το νεαρό αγόρι είναι "παιδί των ορυχείων" και φέρει ένα μαστίγιο και μια λάμπα ασφαλείας.  'Παρατηρεί μια αποβάθρα κάτω από το επίπεδο του πρώτου πλάνου όπου εκτελούνται καθημερινές δραστηριότητες των ψαράδων. Επίσης,  εμφανίζονται ένα κορίτσι μεταφέρει γάλα και ένας φωτογράφος.
Ένα φορτίο άνθρακα περνά στον ποταμό (κάτω από τη χαμηλότερη γέφυρα). Ο άνθρακας, μια σημαντική παράμετρος της ζωής του Northumberland, υμνείται σε αυτή τη σύνθεση.

Το προϊόν (άνθρακας στην φορτηγίδα) και η διαδικασία (σφυρηλάτηση των τετηγμένων μετάλλων από έναν κλίβανο που τροφοδοτείται από άνθρακα) υμνούν την σύγχρονης βιομηχανική μορφή ζωής στα μέσα του 19ου αιώνα, στην Αγγλία. Τα τεχνικά επιτεύγματα απεικονίζονται επίσης: η ατμομηχανή, η σιδερένια γέφυρα, τα όπλα και τα μηχανήματα του πολέμου (άγκυρα και θαλάσσια αντλία αέρα - κάτω δεξιά). Η αναγνώριση των θετικών που πέτυχε η νέα τεχνολογία συμβολίζεται από έναν καλοντυμένο, μορφωμένο νεαρό που βρίσκεται στο προσκήνιο της σύνθεσης.

Όλες οι θετικές πτυχές συνοψίζονται στη λεζάντα που δεν απεικονίζεται: "Στο δέκατο ένατο αιώνα οι Βόρειοι Αφροαμερικανοί δείχνουν στον κόσμο τι μπορεί να γίνει με το σίδερο και το κάρβουνο.

http://www.netnicholls.com/neh2000/paper/pages/txt09.htm#

# data[].attributes.body
Dean Cornwell (1892-1960), Serving the nation, 1943

Για έναν αιώνα, το PRR ( Pennsylvania Railroad ) ήταν ένας πυλώνας της αμερικανικής βιομηχανίας. Σε αυτή τη ζωγραφική για ημερολόγιο του 1943, ο καλλιτέχνης Dean Cornwell κατέγραψε πώς η στρατηγική εταιρική σχέση των σιδηροδρόμων, της βιομηχανίας και της κυβέρνησης ήταν απαραίτητη για την άμυνα του έθνους κατά τον Β ' Παγκόσμιο Πόλεμο. Στα ημερολόγια της Pennsylvania Railroad απεικονίζονται εντυπωσιακά οι σιδηρόδρομοι, τονίζοντας τη δύναμη της μηχανής και τη συμβολή της στην πρόοδο του έθνους.

# data[].attributes.body
L.S. Lowry (1887-1976), Industrial landscape (Βιομηχανικό τοπίο), 1955

Στον πίνακα παρουσιάζονται αποκαλυπτικές σκηνές μολυσμένων καναλιών και εγκαταλελειμμένων κτηρίων. Πρόκειται για μια χαρακτηριστική απεικόνιση πανοραμικού, αστικού τοπίου, σαν αυτά που ζωγράφιζε ο Lowry σε όλη τη διάρκεια της καριέρας του. Αν και πρόκειται για μια φανταστική σύνθεση, τα στοιχεία της είναι αναγνωρίσιμα ως πραγματικοί τόποι. Παρουσιάζεται ένα αστικό, βιομηχανικό περιβάλλον, όπου κυριαρχούν καμινάδες, εργοστάσια, δρόμοι, γέφυρες και βιομηχανικά απόβλητα. Σαν για να τονίσει την ανθρώπινη παρουσία σε αυτή τη καταθλιπτική, σκοτεινή πόλη, ο Lowry τοποθετεί στο κέντρο της σύνθεσης έναν μικρό δρόμο, προσκαλώντας, σχεδόν τον θεατή να μπει στο τοπίο.

http://www.penccil.com/presentation.php?show=7010&p=#/section-1/page-4